ที่ตั้ง: ในซอยติวานนท์ 40 เข้าซอยมาแล้วมีป้ายบอกชัดเจนไม่มีหลง จอดรถหน้าร้านได้เลย

บรรยากาศและการบริการ: บรรยากาศเป็นส่วนตัวมาก เหมือนมาทานข้าวบ้านเพื่อนมีโต๊ะอยู่ประมาณ 7-8 โต๊ะเท่านั้น ร้านดูสะอาด การบริการดีมากเจ้าของร้านสุภาพ แนะนำลูกค้าดี หมั่นมาคอยถามว่าต้องการรับอะไรเพิ่มตลอด

อาหารที่สั่ง: buffet ชุดคนละ 460 ไม่ได้สั่งพวกเนื้อติดมันเพราะไม่ค่อยชอบ นอกนั้นได้ลองทานหมดชอบครับ รู้สึกของมีคุณภาพดี แต่ที่ประทับใจคือเนื้อน่อง เนื้อซี่โครงหมักซอส หมูคุโรบุตะและปลาหมึก 

ไม่รู้จะหักคะแนนอะไรเลย แม้สถานที่ตั้งจะเข้ามาในซอยแต่ก็ไม่ได้ลึกมาก และเมื่อมาถึงร้านเจออาหารในคุณภาพและราคาแบบนี้ถือว่าคุ้มค่านะ

ใครจะไปทานแนะนำให้โทรไปจองก่อน ได้คุยกับเจ้าของร้านบอกว่าบางวันก็เต็มนะครับ :)